

FUX Zrt - Vízió, Küldetés, Stratégia Környezet-, Munkabiztonság-, és Minőségpolitika

Tartalom

[**Innovatív megoldásaink többletértéket teremtenek – Küldetésünk és Víziónk: a jövőbe mutató elektromos vezetékgyártás** 3](#_Toc179550667)

[Jövőképünk: Új perspektívák - innovatív módszerek 3](#_Toc179550668)

[Küldetésünk az elhivatott megoldás-fejlesztés 3](#_Toc179550669)

[Stratégiánk 5](#_Toc179550670)

[Környezet-, Munkabiztonság-, és Minőségpolitikai nyilatkozatunk 5](#_Toc179550671)

# **Innovatív megoldásaink többletértéket teremtenek – Küldetésünk és Víziónk: a jövőbe mutató elektromos vezetékgyártás**

## Jövőképünk: Új perspektívák - innovatív módszerek

Az elektromos vezetékek európai gyártójaként a Fux Zrt továbbfejlődik a modern, környezettudatos vezetékgyártás területén. Célunk olyan termékeket és megoldásokat kínálni, amelyek referenciaként is szolgálhatnak, amelyek nemcsak gazdaságilag fenntarthatók, hanem hozzájárulnak a társadalom jólétéhez is.

Szeretnénk példát mutatni a piacon, hogy a vállalati siker és a társadalmi értékek összhangban lehetnek. Ez érvényes a már gyártott termékeinkre és minden új fejlesztés esetében is. A minőség a legmagasabb szintű célunk. Ezek a célok irányt adnak a vállalat tevékenységeinek és hozzájárulnak a jövőbeni sikerekhez.

Termékkínálatunkra és nemzetközi jelenlétünk fokozatos kiterjesztésére alapozva szeretnénk folyamatosan élvezni a piacainkon elérhető lehetőségek előnyeit, hogy tartósan növeljük vállalatunk értékét. Ez a jövőkép segíti a Fux Zrt-t abban, hogy alkalmazkodjon a változó piaci körülményekhez, miközben fenntartja értékeit és küldetését.

Hiszünk abban, hogy folyamatos fejlesztéseink és így termékeink hozzájárulnak ahhoz, hogy Európában is biztosítani lehessen az elvárt, hatékony és biztonságos villamos energiaellátást úgy, hogy Európa fenntarthatósági és környezeti céljai is megvalósuljanak. Emiatt törekvésünk, hogy Európa minél több hálózatán a FUX Zrt vezetékei kerüljenek felszerelésre. Ennek járható útját az európai partnereinkkel kiépített szoros együttműködésben látjuk, aminek kialakításában aktív szerepet vállalunk.

Ez a vízió irányt mutat a Fux Zrt számára, hogy milyen értékek mentén kíván fejlődni.

## Küldetésünk az elhivatott megoldás-fejlesztés

A FUX Zrt-nél, mint magyarországi, családi tulajdonban lévő vállalkozásnál munkánkkal igyekszünk hozzájárulni a hatékonyabb, fenntarthatóbb és megbízhatóbb elektromos áramhálózat kialakításához, lehetővé téve a megújuló energiaforrások integrálását, az energiahatékonyság növelését és a felhasználói igények gyorsabb kielégítését.

Szinte minden szabványos távvezeték típust, a klasszikus acélerősítéses alumínium távvezetékektől, a homokszórással felületkezelt és a szénszálas kompozitmagos vezetéken át, a modern magas hőmérsékleten üzemelő kis belógású vezetékekig gyártunk és fejlesztünk. A gyártás minden fázisában a legmagasabb minőségi és biztonsági szabványokat alkalmazzuk.

Küldetésünkben is megjelenő minőségpolitikánk kulcsfontosságú eleme szervezetünk működésének, amelyek meghatározza vállalatunk céljait, irányelveit és értékeit is.

Folyamatosan keressük az új technológiák alkalmazásának lehetőségeit, hogy termékeink és szolgáltatásaink megfeleljenek a legfrissebb ipari trendeknek és a fenntarthatósági követelményeknek.

Kiemelt figyelmet fordítunk a kutatás-fejlesztésre, hogy megerősítsük versenyképességünket és támogassuk partnereink fejlődését. Célunk, hogy hozzájáruljunk a közös jövőnk energiagazdálkodásához, ahol az innováció és a fenntarthatóság kéz a kézben jár.

A FUX Zrt különböző fórumokon számos modern, környezettudatos megoldást kínál, ezáltal folyamatosan hangsúlyozzuk a környezeti célokat és azok elérésének fontosságát.

Minden magyarországi hálózatüzemeltetővel, áramszolgáltatóval és szakági irodákkal és szervezetekkel szoros kapcsolatot tartunk fenn szakmailag is és személyesen is, hogy a közös törekvések hatékony elérését biztosítsuk. Ahol lehet, országos és európai fórumon is képviseljük Miskolc és vonzáskörzete érdekeit a FUX Zrt törekvéseivel összhangban.

FUX Zrt alkalmazottai munkájukban teljeskörűen fel tudják használni szaktudásukat és tapasztalataikat, hogy hozzájáruljanak a vállalat céljaihoz. A folyamatos képzések és fejlődési lehetőségek biztosítása mellett ösztönözzük az innovatív gondolkodást és a csapatmunkát. Alkalmazottaink aktívan részt vehetnek új projektekben, így nemcsak saját szakmai fejlődésüket segítik, hanem a vállalat versenyképességét is növelik. Ezen kívül támogatjuk a kreatív ötletek megvalósítását, amelyek elősegítik a fenntarthatóbb és hatékonyabb megoldások kialakítását. Számunkra az alkalmazottak elfogadása, tisztelete és háttértől független egyenlő bánásmódja kiemelt jelentőségű. Munkakörnyezetünkben mindenki véleménye és hozzájárulása értékes, ezért igyekszünk olyan kultúrát kialakítani, ahol a sokféleség erősségnek számít.

A FUX Zrt egészséges, biztonságos, és lehetőség szerint barátságos és környezetbarát munkahelyet biztosít. A munkafeltételek kialakításában maximálisan törekszünk a munkavállalók egészségének megőrzésére és munkabiztonságára, a baleseti kockázatok minimalizálására és a biztonságos munkakörnyezet kialakítására. A munkaegészségügyi és munkabiztonsági szabályokat minden körülmények között betartjuk.

A FUX Zrt kialakított biztonságpolitikájának megfelelően, következetesen törekszik a munkabiztonság és a környezetbiztonság folyamatos fejlesztésére.

A fentiekkel összhangban a FUX Zrt küldetése tükrözi a környezettudatos és biztonságos működés iránti elkötelezettségünket, amely nemcsak a dolgozók, hanem a közösség és a környezet számára is előnyös. Célunk a tevékenységünk természetes környezetre gyakorolt hatásaink lehető legkisebb mértékűre csökkentése. Erőfeszítéseket teszünk, hogy csökkentsük a véges erőforrások, mint az energia és a víz felhasználását, valamint a káros anyagok, mint például a hulladék kibocsátását. Ezáltal biztosítjuk, hogy gyártási tevékenységünk során a környezethasználattal járó kockázatokat elfogadható szinten tartsuk.

A társaság beruházási programjainak fontos részét képezi a környezetvédelem. A cég már a tervezés, előkészítés, illetve az engedélyeztetés szakaszában is tudatosan törekszik környezetvédelmi teljesítményének javítására, nagy hangsúlyt fektetve az EU követelményeinek való megfelelésre.

Felelősségteljes vállalatként kötelesek vagyunk szem előtt tartani a fenntarthatóságot és a társadalmi felelősségvállalást. Ez magában foglalja a környezeti hatások minimalizálását, a helyi közösségek támogatását, valamint az etikus üzleti gyakorlatok betartását.

Elkötelezzük magunkat az élhető Miskolc város kialakítása mellett, ahol a kibocsájtás széndioxid egyenértéke minimális és folyamatosan csökken. A polgárok életminősége és egészsége magas szintű. A környezettudatos villamos energiaellátás elérhető, biztonságos és fenntartható. Ennek érdekében egészséges munkakörnyezetet és versenyképes jövedelmet biztosítunk. A vállalat CO2 kibocsájtását folyamatosan csökkentjük.

Sportklubokon keresztül támogatjuk a miskolci sportéletet, bekapcsolódunk Miskolc közép- és felsőfokú oktatásába a célok és a hozzá vezető szükséges fejlesztések, lépések, feladatok közvetítése végett.

## Stratégiánk

Az alábbi stratégia segíti a Fux Zrt-t abban, hogy hosszú távon is sikeres maradjon a dinamikus piaci környezetben, mely általában a következő kulcselemekre épít:

* **Következetes fókusz**

A FUX Zrt a modern, környezettudatos vezetékek gyártására fókuszál, folyamatosan bővítve termékskáláját.

* **Piacfigyelés és elemzés**

Folyamatosan monitorozzuk a piaci trendeket és a versenytársakat, hogy időben reagálhassunk a változásokra.

* **Nemzetközi terjeszkedés**

Új piacok felfedezése és az európai jelenlét növelése, hogy a külső tényezők és a piaci ingadozások negatív hatásait csökkentsük.

* **Innováció és fejlesztés**

Új termékek és szolgáltatások kifejlesztése, valamint a meglévő termékek folyamatos fejlesztése, hogy megfeleljenek a vásárlói igényeknek. Folyamatos nemzetközi terjeszkedés.

* **Fenntarthatóság**

Célunk a környezeti, munkabiztonsági, társadalmi és gazdasági szempontok egyensúlyának megteremtése. Környezettudatos gyakorlatok bevezetése, amelyek csökkentik a cég ökológiai lábnyomát és támogatják a fenntartható fejlődést. Hiszünk abban, hogy a fenntarthatóság és a minőség integrálása nemcsak etikai és környezeti szempontból előnyös, hanem gazdaságilag is jövedelmező a FUX Zrt számára.

* **Együttműködés a partnerekkel**

A Fux Zrt igyekszik hosszútávon együttműködni partnereivel, hogy stratégiai céljait gyorsabban és hatékonyabban elérje. Azt valljuk, hogy a partneri kapcsolatokban az egymást kiegészítő célok és prioritások megállapítása elengedhetetlen, hogy az együttműködés kölcsönösen előnyös legyen mindkét partner számára.

## Környezet-, Munkabiztonság-, és Minőségpolitikai nyilatkozatunk

A FUX Zrt vezetése teljeskörűen kialakította és folyamatosan működteti az ISO 9001, az ISO 14001 valamint az ISO 45001 szabványok követelményeinek megfelelő integrált irányítási rendszert.

Rendszerének megfelelőségét akkreditált tanúsító intézet tanúsításaival, rendszeres éves felülvizsgálataival és belső auditokkal biztosítja. Ennek megfelelően a cég minden munkatársa a minőségi, környezettudatos munka elkötelezettje, amelyhez a cég igazgatótanácsa minden évben új és konkrét minőségcélokat, környezeti célokat-, és programokat, munkavédelmi és munkaegészségügyi célokat, előirányzatokat és programokat határoz meg.

A cég minden dolgozója ismeri a környezeti, munkabiztonsági és minőségpolitikát, továbbá a minőségcélokat, környezeti célokat-, és programokat, munkavédelmi és munkaegészségügyi célokat, előirányzatokat és programokat. Munkájukat ennek alárendelve, felelősen, gondosan ügyelve a környezet megóvására, a jogszabályoknak való megfelelésre, megfelelő képzettséggel rendelkezve és folyamatos képzéssel végzik.

A FUX Zrt vezetése felelősséget és elkötelezettséget vállal az integrált irányítási rendszer folyamatos fejlesztéséért. Ennek érdekében választja ki beszállítóit, a termékei előállítása során dokumentáltan, hitelesített és kalibrált mérőeszközökkel végzi az alapanyagok, a gyártásközi és végellenőrzések saját előírások szerinti és szabványos vizsgálatait, biztosítja az azonosíthatóságot, - nyomon követhetőséget, méri és hasznosítja a vevői elégedettséget. Növekedésének megfelelően folyamatosan fejleszti szervezetét és belső információs rendszerét.

Miskolc, 2024. augusztus 30.

A képen kézírás, Betűtípus, sötétség, Grafika látható

Automatikusan generált leírás

Dr. Barkóczy Péter  
 Cégvezető és Igazgatósági tag

A képen ég, kültéri, torony, épület látható

Automatikusan generált leírás



**„Vezetékeinkkel összekapcsoljuk Európát”**